3205 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
7 ΑΠΡΙΛΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

329 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης τριών (3) στρεμμάτων και διακο- 
σίων (200) τετρ. μέτρων στη θέση «Κουτσουπιά» Κοινότητας 
Κάστρου του Νομού Ηλείας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Νοτιοανατολική πλευρά πόλεως Αιτωλικού Νομού 
Αιτωλ/νίας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μελέτης Πολεοδόμησης (ΜΕ.Π) οικισμών Μίχα - Τσα- 
πουρνιά των Κοιν. Ν. Κομπηγαδίου και Λακκωμάτων αντί¬ 
στοιχα. .. 3 

Τροποποίηση του ρυμοτομικού σχεδίου στο ΟΤ 35 στο οικόπεδο με 
αριθμ. 273 (αλλαγή χρήσης) στον Οικισμό Σκήτης Ν. Κοζάνης . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3233/91 (1) 

Κήρυξη αναδασωτέας έκτασης τριών (3) στρεμμάτων και διακοσίων 
(200) τετρ. μέτρων στη θέση «Κουτσουπιά» Κοινότητας Κάστρου 
του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70 και την 5651/85 απόφαση Νο Ηλείας «περί παροχής εξουσιο- 
δοτήσεως στους πρ/νους των Υπηρ. υπογράφειν εντολή Νομ. αποφά¬ 
σεις κλπ». 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3; Τις διατάξεις του Ν. 998/79 «περί προστασίας των Δασών κλπ» 
και ειδικώτερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την αριθ. 3233/23.12.91 πρόταση του Δασαρχείου Αμαλιάδος 
για κήρυξη της δασεκτάσεως, που αναφέρεται στο θέμα, ως αναδασω¬ 
τέας διότι η δασική βλάστηση, που την κάλυπτε, καταστράφηκε με εκ- 
χέρσωση και κατάληψη από τους Μιλτιάδη Φωτόπουλο, Αθαν. Τσιορβα 
κατοίκους του Κάστρου και Παναγιώτη Κατριβέση και Χρήστο Παπα- 
δόπουλο κατοίκους Κάτω Αχαΐας και επιβάλλεται η εκ νέου δάσωσή 
της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυ¬ 
σική αναγέννηση, της δασικής βλάστησης που καταστράφηκε με εκχέρ- 
σωση και κατάληψη από τους 1) Μιλτιάδη Ανδρ. Φωτόπουλο, 2) Αθαν. 
Ν. Τσιορβα κατοίκους Κάστρου και 3) Παναγιώτη Κατριβέση και 4) 
Χρήστο Παπαδόπουλο κατοίκους Κ. Αχαΐας την Δημόσια Δασική 
έκταση, εμβαδού τριών (3) στρεμμάτων και 200 τετρ. μέτρων που βρί¬ 
σκεται στη θέση «Κουτσουπιά» της Κοινότητας Κάστρου. 

Προσδιορίζεται από τα στοιχεία (ΑΒΓΔΕΖΗΘΙΚΛΜΝΞΟΠΑ) και 
έχει όρια: 

Ανατολικά: Με δάσος αειφύλλων πλατυφύλλων και κέδρων 

Δυτικά: Με παραλίά Ιονίου Πελάγους 

Βόρεια: Με δάσος αειφύλλων πλατυφύλλων και κέδρων 

Νότια: Με δάσος αειφύλλων πλατυφύλλων και κέδρων, 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 19 Μαρτίου 1992 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 238 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση Νοτιοανατολική πλευρά πόλεως Αιτωλικοΰ Νομού Αιτωλ/ 

νιας. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη:. 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας» όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ. Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 19.11.1991 έκθεση της επιτροπής καθορισμού των 
ορίων του αιγιαλού και παραλίας και θέσεων αμμοληψίας, που καθόρισε 
τα όρια του αιγιαλού και της παραλίας στην περιοχή Αιτωλικού και συ¬ 
γκεκριμένα στην Νοτιοανατολική πλευρά της πόλεως και το από Αύ¬ 
γουστο 1991, τοπογραφικό διάγραμμα με κλίμακα 1:500 του Αρχ/να 
Σταράμου Κων/νου & Πολ. Μηχανικού Σέρβου Βασ. θεωρήθηκε στις 
7.11.91 από τη Δ/νση Τεχνικών Υπηρεσιών της Νομαρχίας Αιτωλ/ 
νιας 7.11.91 και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/593/91/27.12.1991 έγγραφό του 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως», σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών» του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 19 Νοεμβρίου 1991 έκθεση της Επιτρο¬ 
πής καθορισμού των ορίων του αιγιαλού και παραλίας και θέσεων αμ¬ 
μοληψίας, καθώς και το από Αύγουστο 1991 τοπογραφικό διάγραμμα, 
που τη συνοδεέ... το οτ—'ο συντάχθηκε από τον Αρχ. Μηχανικό Στα- 
ράμο Κων/νο & Πολ. Μηχανικό Σέρβο Βασίλειο με κλιμ. 1:500 και θε¬ 
ωρήθηκε στις 7.11.1991 επί του οποίου η πιο πάνω Επιτροπή, καθό¬ 
ρισε τα όρια του αιγιαλού με κόκκινη συνεχή γραμμή & κορυφές Α1, Α2 
έως Α26, με κίτρινη συνεχή γραμμή & κορυφές Π1, Π2 έως Π21 και 
αποφαίνεται ότι υπάρχει παλαιός αιγιαλός με κορυφές Α1 έως Α'8. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 5 Μαρτίου 1992 
Η Νομάρχης 

ΜΑΙΡΗ ΣΟΡΩΠΟΥ - ΤΣΑΝΑΚΗ 


ΕΚΘΕΣΗ 

Επιτροπής επανακαθορισμού των ορίων αιγιαλού και παραλίας του άρ¬ 
θρου 74 Π.Δ. 636/77. 

Για τον επανακαθορισμό των ορίων του αιγιαλού & παραλίας στο Αι- 
τωλικό Νομού Αιτωλ/νίας 

Στο Μεσολόγγι σήμερα 19.11.1991 οι υπογεγραμμένοι: 

1) Μπαλαμπάνης Δημήτριος Προϊστάμενος Κτηματικής Υπηρεσίας 
ως Πρόεδρος 

2) Αναστασία Μούτσιου αναπληρώτρια του Δ/ντή Τεχνικών Υπηρε¬ 
σιών ως μέλος κωλυομένου του τακτικού μέλους. 

3) Καλαμπαλίκης Ευάγγελος Υποπ/χος Λ.Σ. Λιμενάρχης Μεσο¬ 
λογγίου ως μέλος, αποτελούντες επιτροπή καθορισμού των ορίων του 
αιγιαλού, δυνάμει του άρθρου 74 Π.Δ. 636/77 και της 1129/ 
12.11.90 εντολής του Προέδρου της μεταβήκαμε επί τόπου στην προα- 
ναφερόμενη περιοχή την 19.11.1991 και Λαβόντες υπόψη: 

1) Το 1796/12.11.1991 έγγραφο του Δήμου Αιτωλικού με το 
οποίο ζητείται ο καθορισμός ορίων του αιγιαλού στην παραπάνω πε- 
ριοχή. 

2) Το από Αύγουστο 1991 συνταχθέν τοπογραφικό διάγραμμα σε 
17 αντίγραφα και σε μία πινακίδα σε κλίμακα 1:500 ελεγμένα για την 
ακρίβεια της αποτυπώσεως από την Αναστασία Μούτσιου την 
7.11.1991 και θεωρηθέν από την Δ/νση Τεχνικών Υπηρεσιών Νομού 
Αιτωλ/νίας την 7.11.1991 όπως το άρθρο 20 του Νόμου 719/77 ορί- 
ζει. 

3) Τις διατάξεις του Α.Ν. 2340/40 όπως τροποποιήθηκε καθώς και 
την προς τούτο δικαστηριακή και διοικητική Νομολογία. 

4) Την αντίληψη που σχηματίστηκε από την μετάβαση του πλάτους 
της βρέχόμενης ζώνης και ξηράς και των λοιπών στοιχείων, ήτοι: την 
μορφολογία του εδάφους της περιοχής, την κατάσταση του θαλασσίου 
χώρου, τις τυχόν παλίροιες και θαλάσσια ρεύματα και τις καιρικές συν¬ 
θήκες που επικρατούν στην περιοχή 

5) Λοιπά στοιχεία που έλαβε υπόψη η Επιτροπή όπως: 

α) τα διαγράμματα του καθορισμού αιγιαλού - παραλίας που έγινε 
για πρώτη φορά στην ίδια θέση από 23.5.1957, 

β) το γεγονός ότι οι προσχώσεις (φυσικές - τεχνικές) που από τότε 
έγιναν στην περιοχή έχουν αλλάξει τη μορφολογία με αποτέλεσμα να 
χρειάζεται ο επανακαθορισμός, αποφασίζουμε: ~ 

Καθορίζουμε επί του ως άνω τοπογραφικού διαγράμματος 

1) Την οριογραμμή του αιγιαλού με ερυθρά συνεχή πολυγωνική 
γραμμή, που ορίζεται από τις κορυφές Α1, Α2... Α26 (σύνολο κορυφών 
Α26) οι οποίες εξασφαλίζονται με συντεταγμένες, που φαίνονται στο συ¬ 
νημμένο πίνακα που υπάρχει σε κάθε πινακίδα υπόψη διαγράμμα¬ 
τος. 

2) Την οριογραμμή της παραλίας με συνεχή κίτρινη πολυγωνική 
γραμμή που ορίζεται από τις κορυφές Π1, Π2... Π21 (συνολικές κορυ¬ 
φές Π21) με πλευρές παράλληλες προς τις πλευρές της γραμμής αιγια- 
λού και σε απόσταση 10 μέτρων από αυτή. 

3) Αποφαίνεται ότι υπάρχει παλαιός αιγιαλός ο οποίος χαράχτηκε 
στις 23.5.1957 & απεικονίζεται με μπλέ χρώμα στα σημερινά δια¬ 
γράμματα. 

4) Κτίσματα υπάρχουν στην ζώνη παραλίας. 

5) Καθορίζεται ζώνη παραλίας 10 μέτρα επειδή δεν πληρούνται οι 
σκοποί της παραγράφου 1 του άρθρου 7 του Α.Ν. 2344/40. 

Η Επιτροπή 

1. ΜΠΑΛΑΜΠΑΝΗΣ ΔΗΜ. ΠΕ/Α 

2. ΑΝΑΣΤΑΣΙΑ ΜΟΥΤΣΙΟΥ ΤΟΠΟΓΡΑΦΟΣ ΥΠΟΜ/ΚΟΣ 

3. ΚΑΛΑΜΠΑΛΙΚΗΣ Ε. ΥΠΟΠΛΟΙΑΡΧΟΣ Λ.Σ. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X 1881 ' (3) 

Έγκριση Μελέτης Πολεοδόμησης (ΜΕ.Π) οικισμών Μίχα - Τσαπουρ- 

νιά των Κοιν. Ν. Κομπηγαδίου και Λακκωμάτων αντίστοιχα. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν.Δ. της 17.7.1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικώτερα τα άρθρα 1, 2, 3, 9, 29 
και 70. 

2. Τις δ/ξεις του Ν. 1577/85 (ΦΕΚ 210Α') και ειδικώτερα τα άρ¬ 
θρα 6 παρ. 2, 7, 8 και 9, όπως τροποποιήθηκαν με τον Ν. 1772/88 
(ΦΕΚ 19Α'). 

3. Τις δ/ξεις του Α.Ν. 314/68 (ΦΕΚ 4/Δ’), όπως μεταγενέστερα 
τροποποιήθηκαν και συμπληρώθηκαν με το Ν.Δ. 1018/71 (ΦΕΚ 
220Α’) και με την παρ. 3 του άρθρου 34 του Ν. 1577/85 (ΦΕΚ 
210Α') 

4. Τις δ/ξεις του Ν. 651/77 (ΦΕΚ 207Α) και ειδικώτερα το άρθρο 
12 παρ. Ια 4, όπως η τελευταία προστέθηκε με την παρ. 5 του άρθρου 
31 του Ν. 1577/85 (ΦΕΚ 210Α’). 

5. Τις δ/ξεις του Π.Δ. 183/86 (ΦΕΚ 70Α') «περί μεταβιβάσεως 
αρμοδιοτήτων στους Νομάρχες της χώρας...». 

6. Τις δ/ξεις των από 24.4.85 (ΦΕΚ 181 Δ /85), 14.2.87 (ΦΕΚ 
133Δ'/87) και 25.4.89 (ΦΕΚ 293Δ) Π. Δ/των «περί οριοθέτησης οι¬ 
κισμών κάτω των 2.000 κατοίκων...». 

7. Τις δ/ξεις του από 30.8.85 (ΦΕΚ 414Δ'/85) Π. Δ/τος «περί πο¬ 
λεοδόμησης οικισμών κάτω των 2.000 κατοίκων...... 

8. Τις αρ. 10/9137/89, 14/86 αποφάσεις/γνωμοδοτήσεις των 
Κοινοτικών Συμβουλίων Κοινοτήτων Ν. Κομπηγαδίου και Λακκωμά¬ 
των και τα λοιπά στοιχεία της νόμιμης διαδικασίας. 

9. Το πρακτ. αρ. Π4/2/14.2.92 γνωμοδότησης του ΣΧΟΠ Ν. 
Αχαΐας, μετά την αρ. X. 14045/91 εισήγηση του Τ.Π. και Π.Ε. Ν. 
Αχαΐας. 

10. Την αρ. X 7074/86/1992 απόφασή μας «περί κατηγοριοποίη- 
σης και οριοθέτησης του οικισμού». 

11. Τα με αρ. 3187/24.3.89 και 1160/11.12.91 έγγραφα του 
Δασαρχείου & Δ/νσεως Περ. Χωροταξίας, αποφασίζει: 

1. Εγκρίνεται η Μελέτη Πολεοδάμησης (ΜΕ.Π) των οικισμών Μίχα 
- Τσαπουρνία των Κοινοτήτων Ν. Κομπηγαδίου και Λακκωμάτων (Ν. 
Αχαΐας), όπως αυτός οριοθετήθηκε με την X 7074/86/1992 προη¬ 
γούμενη απόφασή μας, σύμφωνα με τις δ/ξεις του Ν. Δ/τος της 
17.7.23, του Ν. 5269/31 και των εκτελεστικών τους δ/των, με τον 
καθορισμό οικοδομήσιμων χώρων δρόμων, πεζοδρόμων και χώρων 
πρασίνου, όπως συγκεκριμένα οι ρυθμίσεις αυτές φαίνονται στα συνημ¬ 
μένα τέσσερα (4) χρωματισμένα πρωτότυπα ρυμοτομικά διαγράμματα 
κλ. 1:1000 που θεωρήθηκαν από τον αναπληρωτή προϊστάμενο του 
τμήματος Πολεοδομίας και Πολεοδομικών Εφαρμογών Ν. Αχαΐας και 
συνοδεύουν αναπόσπαστα την παρούσα απόφαση. 

2. Τα ελάχιστα όρια εμβαδού και προσώπου των οικοπέδων ως και 
οι λοιποί όροι και περιορισμοί δόμησης καθορίζονται ως εξής: 

2.1. Κατά κανόνα άρτια και οικοδομήσιμα θεωρούνται τα οικόπεδα 
που έχουν: 

Ελάχιστο πρόσωπο: δώδεκα (12) μ. 

Ελάχιστο εμβαδόν: εξακόσια (600) μ. 

2.2. Κατά παρέκκλιση των δ/ξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα με όποιες διαστάσεις 
είχαν την 3.5.85 ημέρα δημοσιεύσεως του Π.Δ. 181/85. 

2.3. Επί πλέον των δ/ξεων των παρ. 2.1. και 2.2. στα οικόπεδα που 
δημιουργήθηκαν ή δημιουργούνται μετά την ισχύ του ΓΟΚ/85 θα πρέ¬ 
πει να εγγράφεται κάτοψη κτιρίου με ελάχιστη επιφάνεια 50 τ.μ. και 


ελάχιστη διάσταση 5μ. 

2.4. Μέγιστο ποσοστό κάλυψης των οικοπέδων εξήντα (60) τοις 
εκατό της επιφάνειας τους. 

2.5. Μέγιστο επιτρεπόμενο ύψος των κτιρίων στο υψηλότερο σημείο 
του φυσικού ή του διαμορφωμένου εδάφους του οικοπέδου ορίζεται σε 
6.50 μ. με προσαύξηση ύψους 1.50μ. για κατασκευή στέγης ενώ από 
το χαμηλότερο σημείο του εδάφους 7.50μ. με προσαύξηση επίσή 1.50 
μ. για κατασκευή στέγης. 

2.6. Ο Συντελεστής δόμησης κλιμακώνεται προοδευτικά και ανά¬ 
λογα με την επιφάνεια του οικοπέδου ως εξής: 

Για τα πρώτα. 100μ 2 επιφάνειας του οικοπέδου ο σ.δ. σε 1.60 

Για τα επόμενα 100μ 2 επιφάνειας του οικοπέδου ο σ.δ. σε 0.80 

Για τα επόμενα ΙΟΟμ 2 επιφάνειας του οικοπέδου ο σ.δ. σε 0.60 

Για πέραν των 300 τ.μ. τμήμα επιφάνειας του οικοπέδου ο συντελε¬ 
στής δόμησης ορίζεται σε 0.40. 

Η συνολική επιφάνεια ορόφων στο οικόπεδο για κύρια και βοηθητικά 
κτίρια δεν μπορεί σε καμμιά περίπτωση να υπερβαίνει τα 400 τ.μ. 

2.7. Χρήση είναι η «γενική κατοικία όπως αυτή περιγράφεται στο άρ¬ 
θρο 3 του Π.Δ. της 23/2-6/3/87 (ΦΕΚ 166Δ) εξαιρουμένων των 
επαγγελματικών εργαστηρίων χαμηλής όχλησης και των πρατηρίων 
βενζίνης. 

2.8. Για περίπτωση περισσοτέρων του ενός κτισμάτων στο ίδιο οικό¬ 
πεδο ή σε έκταση που προκύπτει μετά από συνένωση οικοπέδων, θα τη¬ 
ρούνται κατ’ ελάχιστο οι αποστάσεις Δ από τα όρια καθώς και ελάχιστη 
απόσταση μεταξύ τους Δι = 3.00 + 0,10 Η (όπου Η το μέγιστο ύψος 
ήτο πραγματοποιούμενο συμπεριλαμβανομένης και της στέγης εφ’ όσον 
έχει εξαντληθεί ο Σ.Δ.) και εν πάση περιπτώσει η διασπορά των κτισμά- 
των κατ’ όγκο και έκταση και γενικώτερα η μορφολογία θα υπόκειται 
στον έλεγχο και έγκριση της αρμόδιας επιτροπής πολεοδομικού και 
αρχ/κού ελέγχου (Ε.Π.Α.Ε.) 

2.9. Για την έκδοση οποιασδήποτε οικ. άδειας υποχρεωτική είναι η 
έγκριση από επιτροπή Πολεοδομικού και αρχ/κού Ελέγχου (Ε.Π.Α.Ε). 

2.10. Επιβάλλεται η πρόβλεψη εξασφάλισης θέσεων στάθμευσης 
εντός του οικοπέδου. Ο αριθμός αυτών είναι ο μέγιστος που προκύπτει 
από την εφαρμογή του άρθρου 2 του Π.Δ. 92/4.1.82 ΦΕΚ 12Α/ 
2.2.82) για την κάθε χρήση. 

Υποχρεωτική είναι μία θέση στάθμευσης αυτοκινήτων εντός του οι¬ 
κοπέδου και ανά αυτοτελή κατοικία άνω των 60 τ.μ. 

2.11. Επιβάλλονται οι παρακάτω ειδικοί όροι δόμησης: 

Στέγη τετράριχτη με πλάκες πέτρινες ή κεραμίδια βυζαντινά κατά 
προτίμηση χρώματος γκρίζου ή ώχρας. 

Όλες οι όψεις του κτιρίου πέτρινες ή σοβάς - κονίαμα λευκό. 

Ανοιχτοί εξώστες ακάλυπτοι ή καλυμμένοι ξύλινοι μήκους μέχρι 
3.00 μ. και πλάτους μέχρι 1.30μ. 

Στηθαία εξωστών ξύλινα. 

Ποσοστό επιφάνειας ανοιγμάτων σε αναλογία όψεως ισογείου μέχρι 
20% και ορόφου μέχρι 25% 

Κουφώματα ξύλινα 

4. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

3. Οικοδομικές άδειες που εκδόθηκαν μέχρι τη δημοσίευση της πα- 
ρούσης και ισχύουν οι άδειες για τις οποίες έχει υποβληθεί πλήρης με¬ 
λέτη στην αρμόδια Πολεοδομική Υπηρεσία μέχρι η δημοσίευση ης, 
εκτελούνται όπως εκδόθηκαν, ή εκδίδονται με τις προϊσχύουσες δ/ξεις 
βάσει των υποβληθέντων στοιχείων, χωρίς να επιτρέπεται μεταγενέ¬ 
στερα προσθήκη βάσει των παλαιών όρων δόμησης αλλά μόνο βάσει 
των νέων. 

Η απόφαση αυτή να δημοσιευθεί στην Είφημερίδα της Κυβερνήσεως. 

Πάτρα, 17 Μαρτίου 1992 

Ο Νομάρχης 
Ν. ΤΑΓΑΡΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 19 (4) 

Τροποποίηση του ρυμοτομικού σχεδίου στο ΟΤ 35 στο οικόπεδο με 
αριθμ. 273 (αλλαγή χρήσης) στον Οικισμό Σκήτης Ν. Κοζάνης. 


Επικράτειας. 

9. Την υπ αριθμ. 27/91 Απόφαση του Κοινοτικού Συμβουλίου Σκή¬ 
της. 


Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

_ 1* Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα το άρθρο 

3. 

2. Τις διατάξεις του ΑΝ 314/1968 (ΦΕΚ 47Α) όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220Α) και με το Ν. 1577/1985 (ΦΕΚ 210Α). 

3. Το Π.Δ. της 2.4/15.5.1985 (ΦΕΚ 225/Δ). 

4. Το Ν. 1337/83 και ειδικώτερα το άρθρο 38 παρ. 4 αυτού. 

5. Το ρυμοτομικό σχέδιο Σκήτης εγκρίθηκε με την υπ’ αριθμ. πρωτ. 
4285/17.3.89 Απόφαση Νομάρχη Κοζάνης. 

6. Την Κοινή Υπουργική Απόφαση Γ4Δ/15883/1903/18.2.87 

(ΦΕΚ 142/Β/15.3.88). I I 

7. Τον Ν. 1735/87 άρθ^ο 22 παρ. 7. ,' 

. 8. Τις υπ αριθμ. 488/91 και 489/91 αποφάσεις του Συμβουλίου 


10.Την υπ’ αριθμ. 3/28.1.92 γνωμοδότηση του Συμβουλίου ΠΕ- 
ΧΩΔΕ Ν. Κοζάνης, αποφασίζουμε: 

Εγκρίνεται η τροποποίηση του ρυμοτομικού σχεδίου του Οικισμού 
Σκήτης Ν. Κοζάνης στο ΟΤ 35 (αλλαγή χρήσης) του οικοπέδου με 
αριθμ. 273 από «πάρκο» σε χρήση «χώρου πολιτιστικού κέντρου» όπως 
φαίνεται στο διάγραμμα το θεωρημένο από 15.1.92 από το Τμήμα Πο¬ 
λεοδομίας και ΠΕ της Νομαρχίας μας που συνοδεύει την απόφαση αυτή 
και αποτελεί αναπόσπαστο μέρος της. Η παρούσα απόφαση και το τοπο¬ 
γραφικό διάγραμμα που την συνοδεύει (1 φύλλο σε κλίμακα 1:1000) 
να αναρτηθούν στο κτίριο της Νομαρχίας Κοζάνης Τμήμα Πολεοδομίας 
και ΠΕ, 5ος όροφος για 15 ημέρες μετά τη δημοσίευση του λεκτικού 
της απόφασης και του τοπογραφικού διαγράμματος στο ΦΕΚ. ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 24 Φεβρουάριου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





